Camp Century
Store norske leksikon,Realfag,Vannlære,Bre- og snølære
Camp Century er en tidligere geofysisk stasjon på Grønlands innlandsis, cirka 120 km øst for Thule (77° 10ʹ N, 61° 08ʹ V; 1453 m o.h.). Stasjonen ble opprettet i 1959, i utgangspunktet som en amerikansk militærbase, og var den første basen for overvintring på Grønlands innlandsis.
Camp Century er meest kjent som den geofysiske stasjonen hvor de første dype iskjerneboringer gjennom innlandsisen ble foretatt i perioden 1963–1966. For første gang lyktes det å bore helt ned til bunnen av innlandsisen, som her var 1390 meter tykk. Dette var en enestående ingeniørmessig prestasjon; tidligere hadde det kun lyktes å bore en kjerne på 70 m i Antarktis.Borkjernen gav grunnlag for klimastudier og rekonstruksjon av tidligere tiders klima ved hjelp av iskjerneanalyser fra senere boringer på Grønland og i Antarktis. Ved hjelp av oksygenisotopanalyser av borkjernen fikk en forholdsvis sikre informasjoner om temperaturvariasjoner i luften gjennom de siste 100 000 år. Les mer i Store norske leksikon iskjerner innlandsis